Tramacastiel

**Tramacastiel** ye una villa y municipio aragonés de la provincia de Teruel, situau en la comarca de la Comunidat de Teruel.

La suya población ye de  habitants, en una superficie de 47,38 km² con una densidat de población d' hab/km².
 
## Toponimia
Lo toponimo *Tramacastiel* ye considerau un mozarabe por la suya terminación en *-iel*. Manimenos esta terminación yera común tamién en aragonés medieval como variant de la terminación *[[sufixo -iello|-iello]]*, igual que podemos trobar escrito *castiel* muitas vegadas en cuenta de *castiello* en textos medievals d'atras zonas.

Microtoponimos intresants son *manzaneros*, *La [[Alquería]]*, *Los [[Alcor]]es*, *Las [[Loma]]s*, *El Rebollo*, *Las Suertes*, *Los [[Morrón|Morron]]es*, *Hoya Embí*, *Morrita*, *Cerro de Casteldasnos*, *Pieza Roya*, *La [[Lastra (orografía)|Lastra]]*, *Barranco el Chotil* y *Tablas de la Cueva el [[Bubo|Bu]]*.

## Cheografía
Tramacastiel ye situau en la estreita val d'un arrigacho a 879 metros d'altaria dencima de lo livel d'a mar, entre la sierra de Penya Redonda y un eixe formau por La Serretiella y *[[Puntal de Tormo|El Tormo]]* (1.171 m), y a una distancia de 31 km de la ciudat de Teruel, la capital de la suya provincia.

La sierra de Penya Redonda presenta en lo termin municipal de Tramacastiel lo *Cerrito Cuatreño* (1.368 m), punto a on que Tramacastiel muga con los termins de Tormón, Rubials y la "manga" de lo termin municipal d'Albarracín que bi ha entre Las Casiellas de Bezas y Ligros. Uns cuantos barrancos baixan dende la versant este de la sierra de Penya Redonda y s'achuntan con atros barrancos que baixan dende lo norte orichinando lo *[[arrigacho de Tramacastiel|regajo de Tramacastiel]]*. Se considera que este arrigacho naixe a 700 m de Tramacastiel, dende a on que baixa en dirección Sud pa cayer en Guadalaviar a l'altura de Mas de la Cabrera, entre Libros y la muga con Castiel Fabib. La suya ribera ye chica y con choperas. En los decenios de 1950 y 1960 bi heba un important cautivo de manzaneras de la variedat *[[manzana reineta|reineta]]*.

### Mugas
Lo suyo termin municipal muga con Castiel Fabib, con Tormón, con un cantón de lo termin d'Albarracín, con Rubials, con Villel y Libros.

## Historia
La primera mención de Tramacastiel ye de 1187, cuan lo rei Alifonso II d'Aragón donó Villel a la Orden de Montegaudio, que dimpués fue absorbida por los templers.

Tramacastiel deixó de perteneixer a la Comanda de Villel en circumstancias desconoixidas y se sabe que perteneixió a los Ruíz de Castelblanc en 1200 chunto con Lo Cuervo, Tormón, Cascant, Valacroch, Sot y Chera. Por matrimonio entre una filla d'este linache y Blasco Ferrández d'Heredia, buena part d'estas localidaz pasoron a depender de los Ferrández d'Heredia adintro de la part serrana de lo Condau de Fuents.

Cuan en 1581 se yera tramitando la deseparación u desligamiento entre la Diocesi d'Albarracín y la Diocesi de Segorb Tramacastiel feba part (chunto con esta localidat, Alobras y Tormón), de lo *[[Cuartillejo del Cuervo]]*, un territorio en litichio entre las dos diocesis que quedó a la fin adintro de la Diocesi d'Albarracín. Tramacastiel feguraba encara como de lo Condau de Fuents en lo *[[Itinerario del Reyno de Aragón (1610-1611)]]* de João Batista Labanha.

Tramacastiel fizo part de la sobrecullida de Teruel por lo menos entre 1446 y 1495. En 1646 perteneixeba a la vereda de Teruel. Dende 1711 dica 1833 fació part de lo correchimiento de Albarracín.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:124
TimeAxis   = orientation:vertical
ScaleMajor = unit:year increment:25 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:116
  bar:2000 from:0 till:118
  bar:2002 from:0 till:110
  bar:2004 from:0 till:114
  bar:2006 from:0 till:115
  bar:2008 from:0 till:101
  bar:2010 from:0 till:98
  bar:2012 from:0 till:85
  bar:2014 from:0 till:74
  bar:2016 from:0 till:66
  bar:2018 from:0 till:64
  bar:2020 from:0 till:67
 


## Administración
### Reparto de concellers



### Alcaldes

## Fiestas
* 20 de chinero.
* 29 de setiembre.

## Referencias